cyanic-selkie/wikianc huggingface dataset:
Power Park
Power Park alkoi muotoutua vuonna 2000, kun Mika Salon nimeä kantava ulkokartingrata avattiin Lapuanjoen varteen Alahärmän Pirin alueelle. Power Parkin on perustanut alahärmäläinen teollisuusneuvos Jorma Lillbacka. Talouselämä-lehden arvioiden mukaan Lillbacka on sijoittanut monitoimipuistoon sen perustamisesta lähtien 100–200 miljoonaa euroa.
Vuonna 2015 Power Parkissa oli kävijöitä 450 000. Lähellä sijaitsevia kaupunkeja ovat Pietarsaari, Kokkola, Seinäjoki, Lapua ja Vaasa. Lisäksi Power Park on Oulussa asuville lähin huvipuisto. Vuonna 2017 avattiin uudelleen vuonna 2006 suljettu Härmän rautatieasema, jonka kautta on huvipuistoon mahdollista tulla junalla.
Taloustutkimus Oy:n tekemässä tutkimuksessa elämyspuisto Power Park on arvioitu Suomen parhaaksi vapaa-ajankeskukseksi vuosina 2010, 2013, 2014, 2015 sekä 2016. Etelä-Pohjanmaan matkailupalkinto myönnettiin Power Parkille vuonna 2010.
Power Parkin huvilaitteet
Puiston ensimmäinen huvilaite oli Tapis Volant, joka tuli puistoon vuonna 2002, laite poistui käytöstä kuitenkin jo vuonna 2005. Laitteiden kokonaismäärä on 42.
Uutuudet
Vuonna 2015 avattiin Junker-teräsvuoristorata, joka kiihdyttää matkustajat 100 km/h huippunopeuteen 1,9 sekunnissa.
Kesällä 2019 avattiin legendaarinen Enterprise-huvilaite.
Kesäkuussa 2020 avattiin Gerstlauerin valmistama uusi vuoristorata Pitts Special.
Kesällä 2022 Typhoon-laite uudistettiin ja nimettiin uudelleen. Uudistuksen ansiosta laitteen gondoli pyörii nyt pystysuunnassa 360 astetta. Laitteen uusi nimi on Typhoon 360.
Teemoitus
Jorma Lillbackan matkustaessa eri puolilla maailmaa tarttuu hänelle mukaan ideoita puiston visualisoinnille, joiden pohjalta ammattilaiset toteuttavat hänen näkemyksensä.
Kauppakadun Via Roman suunnitelmat on toteuttanut ranskalainen suunnittelutoimisto Atelier Artistique du Béton (Aab).
Monitoimipuiston rakennuksia koristaa italialaisen Piero Signorin maalaukset. Hän aloitti työt Power Parkin alueella vuonna 1999, jolloin hän toteutti sarjan realistisia maalauksia ja opastetauluja Park Hotel Härmälle. Vuoteen 2012 mennessä Signori on maalannut 51 suurempaa maalausta sekä 78 pienempää taulua ja kylttiä Power Parkin eri rakennuksiin.
UIT
UIT – Hakaniemen Musiikkiteatteri ja Power Park solmivat yhteistyösopimuksen keväällä 2012. Tarkoituksena on tuottaa musiikkiteatteriesityksiä Power Parkiin. Yhteistyö alkoi Ilon palasia – Power Park Remix -esityksellä ja se nähtiin Palacen lavalla 6.–16. kesäkuuta 2012. Yhteistyön on määrä jatkua tulevina vuosina suuremmassa mittakaavassa. Kaudella 2013 katsomo on nouseva.
2012
Ilon palasia – Power Park Remix Jonna Geagea, Tanja Huotari, Mira Luoti, Kreeta Salminen, Sari Siikander, Markku Haussila, Timo Kärkkäinen, Taneli Mäkelä, Antti Paavilainen, Mikko Rantaniva sekä Jean S. Ohjaus: Taneli Mäkelä Koreografia: Reija Wäre Kapellimestari: Timo Kärkkäinen.
2013
UIT Ilometritehdas – Power Park Remix 6.–16.6. Palace-halli: Virve Rosti, Sari Siikander, Inka Tiitinen, Tiina Peltonen, Leevi Huhtamaa, Taneli Mäkelä, Antti Paavilainen, Mikko Rantaniva, Antti Timonen sekä orkesterina 10-miehinen Jean S.
2014
UIT:n uusi kevätrevyy, Filosofian oppitunti, sai Härmän ensi-iltansa Power Parkissa perjantaina 13. kesäkuuta 2014. Uusi Iloinen Teatteri esiintyi Power Parkissa 13.–15. kesäkuuta. Esityksiä oli viisi kappaletta.
Trulon
Power Park julkaisi vuonna 2015 Tamperelaisen Kyy Gamesin kehittämän Trulon – The Shadow Engine roolipelin. Trulonin luoja Johan Lillbacka on yhdistänyt fantasiamaailmaansa hyvän ja pahan kamppailua, taikuutta ja steampunk-genreä. Peli on saanut hyvän vastaanoton ulkomaisessa pelimediassa. Johan Lillbacka kirjoittaa yhdessä yhdysvaltalaisen scifi- ja fantasiakirjailija Jak Koken kanssa Truloniin perustuvan romaanin. Ensimmäinen romaani julkaistiin 2015 e-kirjana suomeksi ja englanniksi. Vesilaitealueelle on rakennettu ulkoilmateatteri, jossa esitetään fantasiamaailmaan pohjautuvaa teatteriesitystä koko kesäkauden ajan 2015. Esityksen tuottaa Markku Anttila, joka on tuottanut aiemmin ohjelmaa esimerkiksi Muumimaailmaan.
Satumaa
Power Parkin ensimmäisessä vaiheessa avattiin 2009 Röllin sydän -elokuvassa nähty Röllikylä sekä Kidiusfarmi. Kylän suunnitelman on tehnyt Janne Kopu ja Kidiusfarmi on toteutettu yhteistyössä Valion kanssa.
Satumaassa kuvattiin syyskuussa 2012 Rölli ja kultainen avain -niminen elokuva. Kyseessä on musiikin siivittämä koko perheen elokuva. Elokuvan tuotti Matila Röhr Nordisk Oy:n Marko Röhr ja ohjaajana toimi Taavi Vartia.
Road House
Liikekeskuksessa sijaitsee kahvio, ravintoloita, vaatetusliikkeitä, sisustus- ja lahjatavaraliikkeitä sekä K-ryhmän päivittäistavarakauppa.
Ravirata
Keväällä 2016 Power Parkkiin valmistui ravirata, jonka kaarteet ovat loivat, korkeuseroja ei ole ja kallistukset mahdollistavat nopean ravin myös kaarteissa. Rata-alueelle on 100 valjastuskarsinaa, joissa hevoset voivat myös yöpyä. Lämminveristen rataennätys on Globalwithdrawlin 10,2a (2022) nimissä, ja vastaavasti kylmäveristen ennätyksen on ravannut Costello 19,3a (2018). Härmässä on käytössä edelleen myös vanha ravirata kahden kilometrin päässä Power Parkin radasta.
Mika Salo Circuit
Mika Salo Circuit on Formula 1 -tasoinen ulkokartingrata. Yksityishenkilöt pääsevät ajamaan ja seuraamaan kartingia, ellei ole kilpailuviikonloppu. Entinen Formula 1 -kuljettaja Mika Salo on osallistunut radan suunnitteluun. Radalla on ajettu sen perustamisesta saakka vuosittain lajin MM-tason osakilpailu. Katettujen katsomoiden alla sijaitsee 2 000 istumapaikkaa.
Power Palace
Power Palace -halli on runsaan hehtaarin kokoinen ja korkeimmasta kohdasta 22 metriä korkea. Siinä on 300 metrin pituinen kartingrata. Sisäradalla vuokrataan kartingautoja vuodenajasta riippumatta. Kartingrataa käytetään myös rullaluistinratana. Radan lisäksi Power Palace -hallissa sijaitsee 148-paikkainen Suomen ensimmäinen ja ainoa 5D-elokuvateatteri Magnum.
Japanin ralli
Japanin ralli (Rally Japan) on Japanissa ajettava rallin MM-sarjan osakilpailu.
Historia
Japanin ralli oli ensimmäisen kerran mukana rallin MM-sarjassa vuonna 2004 ja järjestettiin vuoteen 2007 saakka Hokkaidōn saarella Tokachi-Obihiron alueella. Vuosina 2008 ja 2010 (kilpailua ei järjestetty vuonna 2009) keskuspaikkana oli Sapporo. Kilpailu oli soraralli, joka ajettiin kapeilla metsäteillä.
Japanin ralli ei kuulunut rallin MM-sarjan kilpailuohjelmaan vuosina 2009 ja 2011–2019. Kilpailun oli tarkoitus tehdä paluu MM-sarjaan kaudella 2019, mutta kausi päätettiin järjestää 14 kilpailun pituisena 15 kilpailun sijaan kustannussyistä. Myöhemmin paluuta aiottiin kaudella 2020 ja kaudella 2021, mutta molempina vuosina kilpailu jouduttiin perumaan koronaviruspandemian vuoksi. Paluu viivästyi lopulta kaudelle 2022.
Kaudelle 2022 ralli siirrettiin Hokkaidōsta Honshūn asfalttiteille Nagoyan ympäristöön. Huoltoalue on Toyotassa.
Voittajat
pienoiskuva|Mikko Hirvonen Japanin rallissa 2007. Lähde:
Libertador General Bernardo O’Higgins
thumb|Alue Chilen kartalla punaisella Libertador General Bernardo O’Higgins on yksi Chilen viidestätoista hallinnollisesta alueesta. Sen virallinen järjestysnumero on VI ja pääkaupunki Rancagua. Vuoden 2017 väestönlaskennassa alueella oli 914 555 asukasta. Sen pinta-ala on 16 387 neliökilometriä.
Tamminkainen
Tamminkainen eli tammihärkä (Lucanus cervus) on kampasarvisiin kuuluva kovakuoriainen, joka elää metsissä vanhojen puiden ja kuolleiden runkojen koloissa.
Koko ja ulkonäkö
Tamminkainen on Euroopan kookkain kovakuoriainen. Kuoriainen on kauttaaltaan kiiltävä. Pää ja keskiruumis ovat mustat kun peitinsiivet ovat tummanruskeat. Koirasyksilöt on vaivatonta tunnistaa niiden suurista, hieman hirven sarvia muistuttavista yläleuoista. Koiraiden leukojen koko ja muoto vaihtelevat suuresti yksilöittäin. Naaraiden leuat ovat normaalit ja etummaisen raajaparin sääret ovat leventyneet. Koiraiden pituus leukoineen voi olla jopa 100 mm, kun naaraiden pituus vaihtelee 40–45 mm.
Toukat muistuttavat suuresti muiden lehtisarvisten heimoon kuuluvien kuoriaislajien toukkia. Ne ovat paksuja, väriltään vaaleita ja c-kirjaimen muotoisia. Pää on punaruskea ja toukan etupäässä on kolme paria punaruskeita jalkoja.
Levinneisyys
Keski- ja Etelä-Euroopassa tavattava kuoriainen. Suomea lähimpänä lajia tavataan hyvin harvinaisena Etelä-Ruotsissa ja Latviassa. Suomessa esiintyvän karvarin (Prionus coriarius) koirasta saattaa sen paksujen tuntosarvien vuoksi erehtyä luulemaan tamminkaiseksi.
Vanhojen, pystyyn lahoavien puiden poistaminen metsistä metsänhoidon yhteydessä on tehnyt tamminkaisesta esiintymisalueellaan uhanalaisen. Uhanalaisuutensa vuoksi laji mainitaan Euroopan unionin luontodirektiivin liitteessä II.
Elinympäristö ja elintavat
pienoiskuva|vasen|200px|Kamppailevia tamminkaiskoiraita Aikuisia tamminkaisia tavataan toukokuun lopulta elokuun alkuun. Laji on aktiivinen pääasiassa iltaisin. Koiraat taistelevat naaraista kookkaiden leukojensa avulla. Täysikasvuiset kuoriaiset eivät nauti kiinteää ravintoa, mutta kykenevät juomaan marjojen ja hedelmien mehua sekä mahlaa. Kuoriainen on kuitenkin nauttinut pääosan aikuisena tarvitsemastaan ravinnosta toukkana ja sen elämä kestää parista viikosta kuukauteen.
Toukat elävät lahoavien puiden, pääasiassa tammien (Quercus robur), sisällä puuainesta syöden ja toukkakehitys kestää neljästä kuuteen vuotta. Yhden gramman painoinen toukka voi nauttia yli 22 cm³ puuta vuorokaudessa ja sen ruuansulatusta auttaa suolistossa elävä, selluloosaa hajottava bakteerikanta. Toukka kykenee tuottamaan ääntä eturaajojensa avulla, mutta tämän merkitystä ei tunneta. Täysikasvuiset toukat koteloituvat maaperään ja kotelovaihe kestää noin kolme kuukautta.
Hamida Djandoubi
Hamida Djandoubi (1949 Ranskan Tunisia – 10. syyskuuta 1977 Ranska) oli tunisialainen emigrantti sekä viimeinen Ranskassa giljotiinilla teloitettu henkilö. Hänet tuomittiin kuolemaan 21-vuotiaan entisen tyttöystävänsä Elisabeth Bousquet’n kiduttamisesta ja murhasta. Djandoubi oli muuttanut Ranskaan vuonna 1968.
Djandoubi tuomittiin kuolemaan 25. helmikuuta 1977. Vetoomustuomioistuin hylkäsi hänen valituksensa 9. kesäkuuta. Syyskuun kymmenentenä Djandoubi herätettiin aikaisin aamulla, kun presidentti Valéry Giscard d’Estaing oli kieltäytynyt armahtamasta häntä, ja teloitettiin pian tämän jälkeen noin kello 04.40.
Ensimmäinen makedonialaissota
Rooma oli liittoutunut Illyrian rannikon kaupunkien kanssa sen jälkeen, kun se oli tuhonnut aluetta vaivanneet merirosvot. Kun Makedonian kuningas Filippos V sai kuulla Hannibalin suurista voitoista Roomaa vastaan, hän päätti hyökätä Rooman illyrialaisia liittolaisia vastaan.
Jerit
Jerit (Neomixis) on herttujen heimoon kuuluva varpuslintusuku. Jerejä on kolme lajia, jotka joskus luokitellaan kuuluviksi joko timalien tai kerttujen heimoon. Jerit ovat Madagaskarin kotoperäisiä lajeja.
Ensimmäinen makedonialaissota
Filippos rakennutti sata sotalaivaa, jotka hän sai valmiiksi vuonna 216 eaa. Koulutettuaan laivastonsa hän purjehti Illyriaa kohti. Kun Filippos sai kuulla Cannaen taistelun lopputuloksen, hän päätti lähettää Hannibalin luo lähettiläitä tehtävänään yrittää saada aikaan liitto Roomaa vastaan. Roomalaiset saivat kuitenkin lähettiläät kiinni ja saivat siten vihiä Filippoksen aikeista.
Vuonna 215 eaa. makedonialaiset tekivät epäonnistuneen hyökkäyksen Apollonian kaupunkia vastaan. Myöhemmin makedonialaiset valtasivat Oricumin kaupungin öisessä yllätyshyökkäyksessä. Kuullessaan tästä preettori Marcus Valerius Laevinus, jonka hallittavana oli Brundisium heti meren toisella puolella Illyriasta, purjehti meren yli legioonansa kanssa ja löi makedonialaiset. Filippos ei tehnyt tämän jälkeen suurempia hyökkäyksiä Rooman liittolaisia vastaan.
Vuonna 211 eaa. roomalaiset tekivät liittosopimuksen Aitolian liiton kanssa. Vuonna 210 eaa. myös Elis, Sparta ja Pergamon liittoutuivat Rooman kanssa Makedoniaa vastaan. Filippos osoittautui taitavaksi kenraaliksi ja löi vastustajansa toistamiseen.
Vuonna 207 eaa. käytiin sodan ainut suuri taistelu Mantineiassa Peloponnesoksella ja Aitolian liitto kukistui. Vuonna 206 eaa. aitolialaiset sopivat rauhasta Filippoksen kanssa. Roomalaiset lähettivät lisäjoukkoja prokonsuli Publius Sempronius Tudiatanuksen johdolla Illyrian vuonna 205 eaa. Ilman liittolaisia roomalaisten oli vaikea saada mitään aikaiseksi ja samana vuonna solmittiin rauha Rooman ja Makedonian välillä. Filippos palautti muutamia valtaamiaan illyrialaisia kaupunkeja, mutta sai pitää suurimman osan valloituksistaan.
C-duuriasteikko
C-duuriasteikko on C:stä alkava sävelasteikko, johon kuuluvat sävelet C, D, E, F, G, A, H ja C. Sen rinnakkaisasteikko on a-molli ja muunnosmolli on c-molli. C-duurin subdominanttisävellaji on F-duuri ja dominanttisävellaji on G-duuri.
C-duuri on yksi yleisimpiä sävelasteikoita. Se mielletään useimmiten helpoksi soittaa, koska sävelasteikossa ei ole korotettuja tai alennettuja säveliä, ja se on monien instrumenttien perussävellaji. Esimerkiksi pianon valkeat koskettimet vastaavat C-duuriasteikkoa.
Haydn teki C-duurissa 19 sinfoniaa, toiseksi eniten D-duurin jälkeen. Mozart ja Haydn tekivät useita messuja C-duurissa. Jotkin säveltäjät, kuten Berlioz, eivät pitäneet C-duurista ollenkaan, ja Debussy sanoi, ettei hän usko "C-duurin ylivaltaan". Sibeliuksen kolmas ja seitsemäs sinfonia ovat C-duurissa, ja Sibelius teki tässä sävellajissa useita muitakin teoksia.
Haber
Haber on muun muassa seuraavien henkilöiden sukunimi:
Haber–Bosch-menetelmä on ammoniakin ja typpilannoitteiden valmistusmenetelmä.
Jokimaa
Jokimaa on Lahden 28. kaupunginosa, joka sijaitsee kaupungin lounaisosissa lyhimmillään noin kolme kilometriä Lahden keskustasta lounaaseen. Kaupunginosaa rajaa koillisessa ja idässä Porvoonjoki. Kaupunginosan läpi kulkevat Helsingintie ja Uusi Orimattilantie. Jokimaan naapurikaupunginosia ovat Okeroinen ja Hennala pohjoisessa, Laune koillisessa ja Renkomäki kaakossa. Jokimaa rajoittuu Hollolaan etelässä ja lännessä.
Vuonna 2017 Jokimaan kaupunginosaa vastaavan Lahden Jokimaan tilastoalueen väkiluku oli 576.
Jokimaalla sijaitsee Lahden Hevosystäväinseura ry:n Jokimaan ravikeskus, jossa on järjestetty kuninkuusravit vuosina 1987 ja 2003, sekä Päijät-Hämeen Eläinsuojeluyhdistys ry:n toimipiste, joka vastaa Lahden kaupungin irrallaan olleiden ja kiinni otettujen eläinten hoidosta.
Renkomäki–Salpakangas-tien varrella on myös Lahden lasitehdas (Niemenkatu 73).
Jokimaalle pääsee linja-autolinjalla numero 12. Linjan päätepysäkki on Lintulantien risteyksessä, Jokimaan yrityspuiston kohdalla. Linjalla on myös molempiin suuntiin yksi R-vuoro, joka käy Raviradalla. Lisäksi Hollolan koululaislinja 55 Miekkiöön ajaa alueen läpi Ala-Okeroistentietä pitkin.
Helgön buddha
right|200px|thumb|Helgön buddha Helgön buddha (ruots. Helgö-buddhan) on pieni Buddha-patsas, joka löydettiin viikinkiaikaisen kauppapaikan kaivauksilta Helgön saarelta Ekeröstä. Buddha löydettiin kaivauksissa, jotka pidettiin vuosina 1954–1956. Samasta paikasta löytyivät mm. irlantilainen piispansauva ja pronssikauha itäisen Välimeren alueelta. Nykyään löydöt ovat esillä historiallisessa museossa Tukholmassa.
Alkuperä ja ulkonäkö
Patsaan on arveltu olevan pohjoisintialaista alkuperää 700-luvulta. Ruotsiin sen on arvioitu päätyneen vuoden 800 jälkeen. Se on mahdollisesti peräisin Swatin laaksosta, mutta tarkasta sijainnista ei ole varmuutta.
Patsas on tehty pronssista. Se esittää jalat ristissä lootuksen kukan päällä istuvaa Buddhaa. Sen vasen käsi kurkottaa hieman eteenpäin. Kasvot ovat yksityiskohtaiset ja silmät, kulmakarvat ja suu olivat maalattuja. Otsassa on kolmatta silmää symboloiva urna-piste. Patsaan takapuolella on reikiä. Löytöhetkellä Buddhan kaulan ja vasemman käden ympärillä oli nahkanauhan jäänteitä, minkä perusteella on arveltu, että patsasta ehkä säilytettiin tai kuljetettin jossain roikkumassa.
Patsaan korkeus on 8,4 cm ja jalustan leveys 6,4 cm.
Amapá
Amapá on osavaltio Brasilian pohjoisosassa. Se rajoittuu pohjoisessa Ranskan Guayanaan. Osavaltio sijaitsee Amazonjoen suulla ja on suurimmilta osin sademetsää. Osavaltiossa on arviolta 782 295 asukasta (vuonna 2016) ja sen pinta-ala on 142 828 neliökilometriä. Osavaltion pääkaupunki on Macapá.
Suuri osa osavaltiosta on sademetsää, ja sen suojeluun on panostettu 2000-luvulla. Vuonna 2002 avattiin Tumucumaquen kansallispuisto. Arapán luonnonvaroihin kuuluvat huonekalupuut, kuten mahonki ja ruusupuu, kumi, juutti, pähkinät, kala ja muut merenelävät. Puroista huuhdotaan kultaa, ja Macapán kaupungista sisämaahan päin on mangaanikaivoksia. Merialueella on tehty öljyn koeporauksia.
Osavaltion suurimmat kaupungit ja niiden asukasluvut
Asukasluvut ovat vuoden 2015 arvioita.
Hallinnollinen jako
160px|thumb|left|Kartta Amapán aluejaosta Amapá on jaettu väestönlaskentaa ja tilastointia varten Pohjois- ja Etelä-Amapán suuralueisiin. Hallinnollisesti osavaltio jakautuu neljään ala-alueeseen ja 16 kuntaan. Ala-alueet ovat:
Kuorejärvi (Kuhmoinen, Kylämä)
Kuorejärvi on Pirkanmaalla Kuhmoisten Kylämässä sijaitseva järvi. Järvi sisältyy Isojärven kansallispuistoon.
Maantietoa
Järven pinta-ala on 18,1 hehtaaria ja se on 950 metriä pitkä ja 550 metriä leveä. Järven ympäristö on alavaa metsämaastoa, joka pohjoisessa kohoaa kallioiselle Kaakkovuorelle ja etelässä leveälle ylängölle. Järvi on selkeän muotoinen, mutta idässä ja pohjoisessa on kapeat ja pitkät lahdet. Järvellä on kartan mukaan viisi saarta. Suurin saari, joka sijaitsee keskellä järveä, on 140 metriä pitkä, 50 metriä leveä ja sen pinta-ala on 0,53 hehtaaria. Järven rantaviivan pituus on 3,3 kilometriä ja sen rannat ovat metsämaata. Se on autio lukuun ottamatta retkeilijöiden käytössä olevaa laavua. Järven etelärantaa seuraa kävelypolut. Hevosjärven kautta tulevaa polkua voi ajaa lähes perille asti.
Luontoarvoja
Järvi ja sen rannat ympäristöineen kuuluvat Isojärven kansallispuistoon. Heretyn kämpältä alkava ja Kuorejärvelle haarautuva kävelypolku kuuluu kansallispuiston reitistöön. Se seuraa järven etelärantoja ja kulkee laavun kautta Hevosjärvelle, missä reitistö haarautuu moneen suuntaan.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 147,8 metriä mpy. Siihen on johdettu yksi metsäoja ja siihen laskee Hevosjärveltä luontainen laskuoja Latokuusikossa. Lähellä sijaitsevalla suolla sijaitsee kaksi lampea, joista toinen Mutkalammi. Salovuoren suunnalta Latokuusikkoon laskee Salolammin laskuoja. Järven oma laskuoja lähtee länsipään pohjoisrannasta ja se virtaa osin suoraksi kaivettuna kohti länttä ja se laskee Kurkijärven pohjoispäähän. Laskuojalle tulee pudotusta 21,2 metriä.
Nanna Vainio
Vainio aloitti sulkapallon 10-vuotiaana. Aiemmin hän harrasti jalkapalloa. Vuonna 2015 hän voitti ensimmäisen kansainvälisen turnauksen Mauritiuksella. Vuoden 2016 EM-kisoissa hän sijoittui kahdeksan parhaan joukkoon. Maailmanlistalla Vainio on ollut korkeimmillaan 57:s (2. kesäkuuta 2016). Hän kuului Suomen Rion kesäolympialaisiin 2016 tähdänneeseen Rio Team -olympiavalmennusryhmään ja Suomen Olympiakomitea vahvisti paikan 1. kesäkuuta 2016.
Huber
Huber on saksalaisperäinen sukunimi. Huber-nimisiä ovat muun muassa seuraavat:
Lehmon kirjasto
Kontiolahden kirjastot toimivat osana Joensuun seutukirjastoa ja Vaara-kirjastojen kirjastokimppaa. Vaara-kirjastojen verkkokirjasto ja kumppanuuskirjastojen palvelut ovat myös kontiolahtelaisten käytettävissä.
Hevosjärvi (Kuhmoinen)
Hevosjärvi on Pirkanmaalla Kuhmoisten Kylämässä sijaitseva järvi. Järvi sisältyy Isojärven kansallispuistoon.
Maantietoa
Järven pinta-ala on 5,5 hehtaaria ja se on 700 metriä pitkä ja 150 metriä leveä. Se sijaitsee Kuorejärven kaakkoispuolella kahden kallioisen mäen välisessä laaksossa, joka on rantojen lähellä kosteikkoa. Järvellä ei ole kartan mukaan saaria ja se on autio. Sen rantaviivan pituus on 1,6 kilometriä ja sen rannat ovat metsämaata. Järven länsirantaa seuraa kävelypolku, jota pitkin pääsee ajamalla lähes perille asti.
Luontoarvoja
Järvi ja sen rannat ympäristöineen kuuluvat Isojärven kansallispuistoon. Heretyn kämpältä alkava kävelypolku kuuluu kansallispuiston reitistöön. Reittejä saapuu Hevosjärvelle Kuorejärveltä, Rajavuorelta tai Vahterjärveltä päin.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 149,2 metriä mpy. Siihen on johdettu Rajavuoren suunnalta suo-oja ja kaakosta päin Hevoslammin mahdollinen laskuoja. Hevosjärven itärannan kosteikossa sijaitsee Kylkiäinen, joka laskuojaton umpilampi. Hevosjärven laskuoja on 150 metriä pitkä ja se laskee Kuorejärven itäpään lahdenpohjukkaan.
Kalaton (Jämsä, Rasi)
Kalaton on Keski-Suomessa Jämsän Rasissa sijaitseva lampi.
Maantietoa
Lammen pinta-ala on 1,0 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä ja sen rannat ovat suomaata.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Lammen vedenpinnan korkeus on 141,3 metriä mpy. Lammella ei ole ojia, joten se on umpilampi.
Ceará
Ceará on osavaltio Brasiliassa. Se sijaitsee Atlantin valtameren rannikolla. Osavaltiossa on arviolta 8 963 663 asukasta (vuonna 2016) ja sen pinta-ala on 148 921 neliökilometriä. Osavaltion pääkaupunki on Fortaleza.
Aluejako
Ceará on jaettu väestönlaskentaa ja tilastointia varten seitsemään suuralueeseen. Hallinnollisesti osavaltio jakautuu 33 ala-alueeseen (port. microrregião), jotka on jaettu 184 kuntaan. Suuralueet ovat:
Kerimäki
Kerimäki (entinen nimi Haapala ) on entinen Suomen kunta, joka sijaitsee Etelä-Savon maakunnassa. Kunnassa asui lakkauttamishetkellä 0 ihmistä, ja sen pinta-ala oli 0 km2, josta 0 km2 oli vesistöjä. Väestötiheys oli 0 asukasta/km2.
Kerimäen naapurikunnat olivat Enonkoski, Kesälahti, Kitee, Punkaharju ja Savonlinna.
Kerimäen nimikkoruoiksi äänestettiin 1980-luvulla muikuista tehty rantakala ja ruisleipä.
Nähtävyydet
thumb|left|200px|Kerimäen kirkko
Liikenne
Parikkalan, Savonlinnan ja Huutokosken välinen rautatie kulkee Kerimäen lounaisosassa. Savonlinnan ja Parikkalan välillä kulkevat taajamajunat pysähtyvät Kerimäen rautatieasemalla, josta on etäisyyttä Kerimäen kirkonkylälle noin 13,5 kilometriä ja Anttolan kylään noin 3,5 kilometriä.
Savonlinnan lentoasemalle on etäisyyttä Kerimäen kirkonkylästä noin 25 kilometriä ja kunnanrajalla sijaitsevasta Makkolan kylästä noin neljä kilometriä. Lentokenttä ja -asema sijaitsevat Savonlinnan puolella.
Elinkeinot
Kunnan työvoimasta sijoittui alkutuotantoon 11 %, teollisuuteen ja rakentamiseen 27 % ja palveluihin 62 %.
Kerimäen Makkolan kylässä sijaitsee Muhosen maatila ja tilaleipomo. Luomuliitto valitsi Muhosen maatilan vuoden 2008 luomutilaksi. Kerimäki tunnetaan myös Puruveden muikusta.
Niilo Nikunen
Niilo Nikunen (14. kesäkuuta 1913 Lemi – 19. heinäkuuta 1991 Savonlinna) oli suomalainen yhdistetyn hiihtäjä. Hän sijoittui yhdistetyssä Garmisch-Partenkirchenin olympialaisissa 1936 kymmenenneksi sekä MM-kilpailuissa Lahdessa 1938 ja sittemmin epävirallisiksi julistetuissa kisoissa Cortina d'Ampezzossa 1941 yhdeksänneksi. Hän voitti Suomen-mestaruuden vuosina 1937–1939 ja voitti Salpausselän Kisojen yhdistetyn kilpailun vuonna 1939. Mestaruusvuosinaan hän edusti Evon Metsäpoikia ja Tainionkosken Urheilijoita.
Niilo Nikusen pikkuveli Kauko Nikunen sai SM-mitaleja yhdistetyssä ja viestihiihdossa.
Super 35
pienoiskuva|35 mm:n filmiä, jolle on kuvattu Super 35 -formaatin mukaista kuvaa: ei ääniraitaa ja kolmen perforaation korkeus ruutua kohden. Super 35 on elokuvafilmiformaatti. Se käyttää tavallista 35 millimetrin elokuvafilmiä, mutta siinä myös esityskopion ääniraidalle varattu filmialue valotetaan, jolloin kuva-ala laajenee. Formaatti otettiin käyttöön 1980-luvun alussa, ja sen tekniikka perustuu 1950-luvulla hetken käytössä olleeseen Superscope-formaattiin.
Erik Nielsen
Reginassa, Saskatchewanissa syntynyt Erik Nielsen toimi lyhyesti julkisten töiden ministerinä Joe Clarkin hallituksessa. Hän oli myös kansallisen puolustuksen ministerinä vuosina 1985–1986. Hän oli opposition edustajainhuonejohtaja, House Leader, vuosina 1981–1983 ja siirtymävaiheen opposition johtaja vuonna 1983.
Super 35
Super 35 -filmissä käytetään yleensä joko neljä tai kolme perforaatiota yhtä kuvaruutua kohden. Valotettava kuvaruutu on neljää perforaatiota käytettäessä 24,89 millimetriä leveä ja 18,66 millimetriä korkea. Tavallisessa 35 millimetrin elokuvafilmissä kuvaruudun leveys on 21,95 millimetriä ja korkeus 16,00 millimetriä, johon verrattuna Super 35 -filmin kuva-ala on 32 prosenttia suurempi. Vain kolmea perforaatiota käytettäessä säästetään 25 prosenttia filmiä ja saavutetaan laajakuvasuhde: kun 4-perforaatioisen Super 35 -negatiivin kuvasuhde on 1,33:1, kolmea perforaatiota käyttävä filmi saa kuvasuhteeksi 1,78:1.
Erik Nielsen
Nielsen toimi vuosina 1984–1985 Kanadan Privy Councilin puheenjohtajana. Näyttelijä Leslie Nielsen on hänen nuorempi veljensä.
Super 35
Super 35 on yksinomaan kuvausformaatti. Sitä ei käytetä elokuvien esitysfilmikopioissa, eikä projektoreita ole yleensä tätä varten varusteltukaan. Super 35 -negatiivin kuva rajataan lopulliseen esityskopioon yleensä joko kuvasuhteeseen 1,78:1 (16:9, televisio- ja videokäytössä), 1,85:1 tai 2,39:1. Super 35 onkin nykyään suosittu tapa kuvata 2,39:1-kuvasuhteen laajakangaselokuvia ilman anamorfista kameraoptiikkaa, vaikkei kuvan laatu vastaakaan "aitoa" anamorfisella optiikalla kuvattua 2,39:1-elokuvaa. vasen|pienoiskuva|225x225px|35 mm filmin perinteinen asettelu: kuva 1.37:1 kuvasuhteessa ja optinen ääniraita. Super 35 -formaatin käyttöarvoa vähentää se, että negatiivista ei voi tehdä "yksi yhteen" 35 mm:n esityskopioita korkealaatuisella ns. pinnakkaiskopioinnilla: negatiivin kuvaa on pienennettävä, jotta esityskopioon saadaan mahdutettua ääniraita. Tämän vuoksi Super 35 -formaatissa kuvatut elokuvat siirretään yleensä kokonaisuudessaan digitaaliseen muotoon jälkitöitä varten, tai vaihtoehtoisesti negatiivin kuva pienennetään optisesti (engl. reduction printing) leikkausta ja välikopiota varten.
Kirkollisvaalit
Kirkollisvaalit on joidenkin kirkkokuntien käyttämä tapa valita äänestämällä kirkkonsa hallintoelinten luottamushenkilöt. Vaaleissa yleensä valitaan maallikoista koostuva valtuusto, neuvosto tai hallitus, jossa on myös papiston jäseniä.
Suomen evankelis-luterilainen kirkko käyttää kirkollisvaaleistaan nimitystä seurakuntavaalit.
Juhana V
Juhana V Jalomielinen (, 22. lokakuuta 1689–31. heinäkuuta 1750) oli Portugalin kuningas. Hän hallitsi Portugalia vuoden 1707 alusta kuolemaansa saakka. Hän oli vanhan isänsä toisen avioliiton lapsi ja nousi valtaan jo 17-vuotiaana. Hänen pitkän valtakautensa aikana valtio rikastui entisestään, kun Brasiliasta tuotettiin kultaa ja timantteja, joista viidennes oli tilitettävä valtiolle. Hän toteutti monia näyttäviä rakennusprojekteja, joista komein on Mafran kuninkaallinen palatsi. Hän teetti myös Coimbran yliopistolle kirjaston ja Lissaboniin akveduktin, joka toi kaupunkiin juomavettä. Suuret rahavarat mahdollistivat sen, että Juhana saattoi hallita yksinvaltiaana kutsumatta kansalliskokousta kertaakaan koolle.
Aaton
Aaton on ranskalainen elokuvakameroiden valmistaja, jonka tuotteisiin kuuluu myös äänityslaitteita ja elokuvien jälkituotantokalusteita. Aatonin kamerat ovat erityisen suosittuja dokumenttielokuvien tekijöiden piirissä, johtuen niiden pikalatausmekanismista ja AatonCode-aikakoodijärjestelmästä.
Aaton A-Minima
Aaton A-Minima on 16 millimetrin elokuvakamera, jossa on 60 metriä filmiä sisältävä koaksiaalinen filmimakasiini. Siinä käytetään Arriflexin Positive Lock- eli PL-objektiivinkiinnitystä, ja sen kuvausnopeus on 1–32 ruutua sekunnissa, erillisellä 12 voltin akulla 1–50 ruutua sekunnissa.
Aaton Xterà ja XTR-Prod
Aaton Xterà ja XTR-Prod ovat 16 millimetrin elokuvakameroita, joissa on 120 tai 240 metriä filmiä sisältävä koaksiaalinen filmimakasiini. Niissäkin käytetään PL-objektiivinkiinnitystä, ja niiden kuvausnopeus on 1–72 ruutua sekunnissa.
Aaton 35-III
Aaton 35-III on 35 millimetrin filmiä käyttävä elokuvakamera, jossa on 120 metrin Active Displacement -filmimakasiini. Objektiivinkiinnitys on PL-tyyppiä, ja kuvausnopeus 2–40 ruutua sekunnissa.
Tiivistelmä
Tarkoitus
Tiivistelmän tarkoitus on antaa kuva siitä, mitä kirjoituksessa kuvattu työ sisältää, millaisia menetelmiä työn tekemisessä on käytetty ja millaisia tuloksia on saatu, ilman että lukijan tarvitsee tutustua koko tekstiin. Hyvin kirjoitettu tiivistelmä innostaa lukijaa tutkimaan kirjoitusta tarkemmin. Tiivistelmä kirjoitetaan vasta sitten, kun työn kirjallinen osuus on kokonaan valmis. Tiivistelmästä tulee yleensä ilmetä ainakin:
Tiivistelmät voidaan joskus koota varsinaisista teksteistä erillisiin tiivistelmäjulkaisuihin. Tavallisimmin tiivistelmä liitetään kuitenkin kirjoituksen alkuun heti otsikko-osion jälkeen. Tiivistelmä on muuhun tekstiin verrattuna lyhyt, esimerkiksi artikkelissa yksi tai kaksi tekstikappaletta tai opinnäytteessä korkeintaan yksi sivu. Se kuvaa tehtyä työtä, eikä ole siksi aiheen yleiskuvaus tai johdanto. Siinä ei myöskään esitetä varsinaisia määritelmiä tai käsitteitä, eikä yleensä viitata muihin kirjoituksiin. Yksi pääperiaatteista on, ettei tiivistelmässä ole asiaa, jota ei ole varsinaisessa tekstissä. Toisaalta tiivistelmä on voitava ymmärtää lukematta tekstiä, josta se on laadittu.
Tiivistelmätyypit
Informatiivinen tiivistelmä ennen muuta selostaa tehdyn työn tulokset. Jos varsinainen kirjoitus on katsaus tai esimerkiksi oppikirja, sen yhteyteen voidaan laatia indikatiivinen tiivistelmä. Sellainen on usein sisällysluettelon laajennus, joka kokoaa yhteen kirjoituksessa käsitellyt asiat. Indikatiivisen tiivistelmän tunnistaa indikatiivisista verbeistä, kuten kertoa, esitellä, kuvata ja tarkastella. Informatiivisessa tiivistelmässä sellaisia ei puolestaan käytetä.
Laatiminen
Koska tiivistelmän tärkein tavoite on kertoa tehdyn työn päätulokset ja johtopäätökset, erilaiset johdattelut ja todistelut asiaan jätetään varsinaiseen tekstiin. Sama koskee myös laajempaa lähtökohtien ja vaihtoehtojen pohdintaa. Tiivistelmä sisältää kuitenkin usein lyhyen yhteenvedon työn tekemisestä ja se kirjoitetaan kuten muukin teksti eli kokonaisia virkkeitä käyttäen. Tiivistelmää edeltää varsinkin opinnäytteissä usein määrämuotoinen teksti julkaisun bibliografisista tiedoista ja sen jälkeen on lista työn asiasanoista. Joskus sama tiivistelmä esitetään useammalla eri kielellä. Monissa julkaisuissa on myös erillinen lomakemuotoinen tiivistelmäsivu, usein vasta tekstin jälkeen tai liitteenä, johon julkaisutiedot ja tiivistelmäteksti kootaan.
Aiheesta muualla
Tiivistelmän merkitystä ja laatimista käsitellään erilaisissa opinnäytteiden ja muiden julkaisujen laatimisohjeissa ja -oppaissa sekä tutkimusmenetelmäkirjallisuudessa, kuten seuraavat:
Aulis Sipponen
Aulis Sipponen (17. tammikuuta 1929 Valkjärvi – 5. maaliskuuta 2021 Orivesi ) oli suomalainen yhdistetyn hiihtäjä, joka oli lajissaan Suomen kärkinimiä 1950-luvun alkupuolella.
Sipponen sijoittui yhdistetyssä 11:nneksi Rumfordin MM-kilpailuissa 1950, seitsemänneksi Oslon olympialaisissa 1952 ja 14:nneksi Falunin MM-kilpailuissa 1954. Oslon olympialaisissa hän sijoittui 16:nneksi 18 kilometrin hiihdossa. Hän voitti yhdistetyssä nuorten Suomen-mestaruuden vuosina 1947 ja 1949 sekä saavutti aikuisten sarjassa SM-pronssia vuonna 1953. Hän sijoittui toiseksi Puijolla 1949 ja 1952 sekä Ounasvaaralla 1953. Salpausselän Kisoissa hän oli parhaimmillaan kolmas vuonna 1952. Hän edusti Oriveden Ponnistusta ja Jämsänkosken Ilvestä.
Sipponen toimi Länsi-Saksassa yhdistetyn valmentajana vuosina 1959–1962 ja valmensi muun muassa vuonna 1960 olympiakultaa voittanutta Georg Thomaa.
Seurakuntavaalit
Seurakuntavaalit ovat Suomen evankelis-luterilaisen kirkon päättävien elinten valitsemiseksi järjestettävät vaalit. Vaalit järjestetään joka neljäs vuosi, ja niissä valitaan luottamushenkilöt kirkkovaltuustoihin ja seurakuntaneuvostoihin. Äänioikeutettuja vaaleissa ovat kaikki 16 vuotta täyttäneet seurakunnan jäsenet. Rippikoulua tai konfirmaatiota ei edellytetä äänestämiseen, kirkon jäsenyys riittää. Seuraavat seurakuntavaalit pidetään 2026.
Ehdokaslistan voivat muodostaa ketkä tahansa seurakunnan 10 äänioikeutettua jäsentä. Ehdokkaiksi kelpuutettiin vuonna 2022 seurakunnan jäseneksi 15.9. mennessä liittyneet konfirmoidut, joka täyttivät 18 vuotta viimeistään 20.11.2022. Perinteisesti ehdokaslistojen nimistä on ollut vaikea nähdä mitä asioita lista ajaa. Avoimuutta on viime aikoina pyritty lisäämään selkeillä ohjelmilla liikkeellä olevien listoilla. Myös eduskuntapuolueet pyrkivät järjestämään vaalilistoja.
Yhdet vai kahdet vaalit
Seurakuntavaaleissa valitaan seurakunnan toimintaa suunnittelevat, kehittävät ja ohjaavat kirkkovaltuuston ja seurakuntaneuvoston jäsenet. Jos seurakunta on taloudellisesti itsenäinen, toimitetaan yhdet vaalit, joilla valitaan kirkkovaltuuston jäsenet. Kirkkovaltuusto johtaa itsenäisen seurakunnan toimintaa. Jos seurakunta kuuluu seurakuntayhtymään, toimitetaan kahdet vaalit. Vaaleilla valitaan jäsenet: seurakuntaneuvostoon, joka johtaa seurakunnan toimintaa sekä yhteiseen kirkkovaltuustoon, joka johtaa seurakuntayhtymää. Molempia vaaleja varten on ehdokaslistat erikseen. Sama ehdokas voi olla ehdolla molemmissa vaaleissa tai vain toisessa.
Seurakuntavaalit 2010
Seurakuntavaalien 2010 teemana oli Ensimmäinen kerta, koska vaaleissa saivat äänestää ensimmäistä kertaa 16-vuotiaat seurakuntien jäsenet. Äänestäjiä oli vuoden 2010 seurakuntavaaleissa 100 000 enemmän kuin vuonna 2006. Muutosta perusteltiin muun muassa nuorten mahdollisella kiinnostumisella seurakuntien toiminnasta. Kirkolliskokous hyväksyi muutoksen 8. marraskuuta 2007, josta asia lähetettiin eduskuntaan. Eduskunta hyväksyi lakiehdotuksen ja se astui voimaan 1. tammikuuta 2009.
Vuonna 2010 vaalit järjestettiin 14.–15. marraskuuta. .
Vuoden 2010 vaaleissa äänestysprosentiksi tuli noin 17 %. 16–18-vuotiaiden äänestysprosentti oli 14,5 %.
Nuorten äänestysprosentti oli koko maassa 15,3. Valtakunnallisesti korkein 16- ja 17-vuotiaiden äänestysprosentti oli Ranuan seurakunnassa, 57,7 prosenttia. Ainoastaan Helsingin hiippakunnassa nuorten, 16- ja 17-vuotiaiden äänestysprosentti (14) oli korkeampi kuin hiippakunnan yleinen äänestysprosentti (13,4). Suurin ero nuorten ja kaikkien äänestäneiden äänestysprosentin välillä koko maassa oli Munkkiniemen seurakunnassa Helsingissä, jossa nuorten äänestysaktiivisuus oli 21,8 prosenttiyksikköä korkeampi kuin kokonaisäänestysprosentti. Valittujen luottamushenkilöiden keski-ikä oli 51,8 vuotta. Enemmistö luottamushenkilöistä oli naisia. Uusia luottamushenkilöitä oli kaikista valituista noin 52 prosenttia. Alle 30-vuotiaita luottamushenkilöitä oli 8,7 prosenttia. Suurin valittujen luottamushenkilöiden ryhmä olivat yli 60-vuotiaat. Heitä oli koko maassa 3 110 eli 36,8 prosenttia valituista. Nuorimmat luottamushenkilöt saatiin Helsingin Paavalin seurakuntaan, jossa heidän keski-ikänsä oli 40,1 vuotta. Helsingin hiippakunnassa oli kaikkiaan nuorimmat luottamushenkilöt. Seurakuntavaaleissa valittiin 8 458 luottamushenkilöä 449 seurakuntaan. Ehdokkaita oli 22 799. Äänestys järjestettiin 419 seurakunnassa ja sopuvaalit 30 seurakunnassa.
Seurakuntavaalit 2014
Seurakuntavaalien 2014 teemana oli Usko hyvän tekemiseen. Kampanjaviestinnässä kerrottiin, mitä kaikkea hyvää kirkko ihmisten kautta tekee, mistä hyvän tekeminen kumpuaa, ja mihin kaikkeen äänestämällä tai ehdolle asettumalla pääsee vaikuttamaan. Vaaleissa valittiin luottamushenkilöt 413 seurakuntaan. Ehdokkaita vaaleissa oli yhteensä noin 19 300 ja päättäjiä valittiin 9 256. Sopuvaaleja oli yhteensä 32 seurakunnassa. Tavoitteena oli saada jokaiseen seurakuntaan kaikenikäisiä, erilaisissa elämäntilanteissa eläviä ja useita aloja edustavia luottamushenkilöitä, jotka antavat kokemuksensa ja näkemyksensä seurakunnan käyttöön.
Vaalipäivä oli 9. marraskuuta. Äänestysprosentiksi tuli 15,5 %. Ennakkoäänestysprosentti oli 9,2 % ja ennakkoäänten osuus oli 59,5 %. 16–17-vuotiaiden tyttöjen äänestysprosentti oli 9,5 % ja 16–17-vuotiaiden poikien 7,5 %.
Ryhmittymistä Helsingissä vaalit voittivat liberaalit, muualla Suomessa konservatiivit olivat enemmistössä.
Seurakuntavaalit 2018
Seurakuntavaalien 2018 teema oli Minun kirkkoni. Seurakuntavaalien viestinnän kohderyhmänä olivat 30–55-vuotiaat, kirkkoon myönteisesti suhtautuvat kirkon jäsenet ja nuoret äänestäjät. Vaalien ennakkoäänestys oli 6.–10. marraskuuta ja vaalipäivä 18. marraskuuta.
Vaalien äänestysprosentiksi tuli 14,4 %. Uusia luottamushenkilöitä oli 49,8 % valituista. Alle 30-vuotiaiden osuus pieneni hieman edellisvaaleista ja on 5,7 %. Valittujen keski-ikä nousi 55,5 vuoteen. Aktiivisimmat äänestäjät olivat Lapuan hiippakuntaan kuuluvassa Kinnulan seurakunnassa, jossa äänestysprosentti oli 48,1.
Seurakuntavaalit 2022
Seurakuntavaalien 2022 teema oli Uskottu, toivottu ja rakastettu. Vaalien ennakkoäänestys oli 8.–12.11.2022 ja vaalipäivä 20.11.2022.
Vaalien äänestysprosentiksi tuli 12,7 %. Uusia luottamushenkilöitä oli 48,9 % valituista. Alle 30-vuotiaiden osuus pieneni edellisvaaleista ja oli 4,5 %. Valittujen keski-ikä nousi 57 vuoteen. Aktiivisimmat äänestäjät olivat Oulun hiippakuntaan kuuluvassa Taivalkosken seurakunnassa ja Lapuan hiippakuntaan kuuluvassa Kinnulan seurakunnassa, joissa äänestysprosentti oli 36 %.
Snapsi
Snapsi eli kertanaukku on pieni, usein ruokaryyppynä tarjottu annos väkevää alkoholijuomaa. Se on osa pohjoismaista juomakulttuuria, mutta snapsit tunnetaan myös Venäjällä sekä Itä- ja Keski-Euroopan maissa.
Snapsien nauttiminen
Snapsi on tyypillisesti tilavuudeltaan noin 2 cl. Se tarjoillaan snapsilasista jäähdytettynä, joskus suoraan pakkasesta, ja juodaan usein kertasiemauksella, eli "Pohjanmaan kautta". Ruotsalaisessa ja suomenruotsalaisessa kulttuurissa snapsien kanssa lauletaan usein juomalauluja eli snapsvisor.
Snapsit eri maissa
Tanskassa ja Norjassa snapsi on lähes aina akvaviittia, ja sitä juodaan etenkin joulun aikaan. Ruotsissa snapsit ovat yleensä akvaviittia tai votkaa, ja ne liittyvät olennaisena osana perinteiseen voileipäpöytään ja rapujuhliin. Suomessa snapsit ovat useimmiten votkaa tai viinaa, esimerkiksi Koskenkorvaa. Klassinen Suomessa nautittu snapsi onkin Koskenkorvan modifikaatio "salmari". Marskin ryyppy on tunnettu suomalainen snapsi. Venäjällä juodaan snapseina votkaa, etenkin alkupalojen eli zakuskin kanssa.
Eteläisemmässä ja läntisemmässä Euroopassa aperitiivit täyttävät snapsien paikan ruokahalun herättäjinä ja aterian avaajina.
Andreas Sushinda
Andreas Sushinda (myös Yoshida tai Gioscinda; ; kuollut 1. lokakuuta 1617, Nagasaki, Japani) oli japanilainen maallikkokristitty Nagasakin arkkihiippakunnassa, dominikaanilähetystyöntekijöitä suojellut marttyyri ja ruusukkoveljeskunnan jäsen, jonka autuas paavi Pius IX julisti kunnianarvoisaksi 26. helmikuuta 1866 ja autuaaksi 7. toukokuuta 1867. Hänen juhlaansa vietetään joko 1. kesäkuuta, 10. syyskuuta tai 1. lokakuuta.
Ligaasit
thumb|250px|DNA-ligaasi korjaamassa vauriota kromosomissa Liittäjäentsyymi eli ligaasi (latinan sanasta ligāre – "sitoa yhteen", "liimata yhteen") on entsyymi joka kykenee nopeuttamaan kahden molekyylin yhteensitoutumisen luomalla uuden kemiallisen sidoksen, yleensä toisen kohdemolekyylin, tyypillisesti ATP:n kemiallisen alaryhmän hydrolyysin avulla. Yleisesti ottaen liittäjäentsyymi nopeuttaa seuraavaa reaktiota:
tai joskus
jossa pienet aakkoset kuvaavat kemiallisia alaryhmiä.
Liittäjäentsyymien luokittelu
Kaikkien liittäjäentsyymien EC-numero alkaa numerolla 6. EC-numerot määräytyvät eri liittäjäentsyymien nopeuttamien reaktioiden mukaan seuraavasti.
DNA-liittäjäentsyymi
DNA-juosteita yhteen muodostamalla kovalenttisia sidoksia juosteiden päiden välille. Toisessa yhteenliitettävässä päässä on oltava 5'-fosfaattiryhmä ja toisessa 3'-OH-ryhmä. Liittäjäentsyymit ovat tärkeitä geenitekniikan työvälineitä ja yleisimmin käytettävä T4-liittäjäentsyymi on peräisin kolibakteerista.
DNA-liittäjäentsyymin toiminta
Tiedosto:DNA before ligase.PNG
Liittäjäentsyymi yhdistää juosteet niin että sen tekemän liitoksen muodostavat toisen juosteen fosfaattiryhmä ja toisen juosteen OH-ryhmä. Lopputuloksena on ehjä kaksijuosteinen DNA-molekyyli.
Lorenzo Amoruso
pienoiskuva|Lorenzo Amoruso vuonna 1989. Lorenzo Amoruso (s. 28. kesäkuuta 1971 Bari, Italia) on entinen italialainen jalkapalloilija. Amoruso on pelannut sarjajoukkueissa sekä Italiassa (AS Bari, Mantova Calcio, Pescara Calcio ja ACF Fiorentina), Skotlannissa (Rangers FC) että Englannissa (Blackburn Rovers FC).
Skotlannin jalkapallosarjan pelaajayhdistys valitsi Amoruson vuoden pelaajaksi vuonna 2002.
Hiilitetrabromidi
Hiilitetrabromidin on hiilen ja bromin yhdiste, jota kutsutaan myös nimellä tetrabromimetaani. Sen kemiallinen kaava on CBr4. Hiilitetrabromidi on normaaliolosuhteissa olomuodoltaan väritön kiteinen aine, joka ei juurikaan liukene veteen (0,024 g/100 ml, 30 °C). Yhdiste liukenee etanoliin, kloroformiin ja dietyylieetteriin. Sen moolimassa on 331,6 g/mol, sulamispiste 90 °C, kiehumispiste 190 °C, suhteellinen tiheys 3,42 g/cm3 (vesi = 1,0 g/cm3) ja CAS-numero 558-13-4.
Tuppilammi (Kuhmoinen)
Tuppilammi on Pirkanmaalla Kuhmoisten Kylämässä sijaitseva lampi.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Lammen vedenpinnan korkeus on 124,6 metriä mpy. Siihen on johdettu kolme suo-ojaa ja neljäs oja toimii sen laskuojana. Se laskee kaakkoon päin ja laskee Saareslamminkorven kautta Saaresjärven Saareslammiin. Ojalle tulee pudotusta vain 0,7 metriä.
Kharybdis
thumb|right|240px|Odysseus Skyllan ja Kharybdiin välissä, [[Johann Heinrich Füssli (1794–1796).]] Kharybdis oli kreikkalaisessa mytologiassa toinen Italian ja Sisilian välisen kapean Messinansalmen merihirviöistä. Toisella rannalla olleessa luolassa oleili Skylla, jonka kuusi koiran päätä sieppasivat merimiehiä ohipurjehtivista laivoista, ja vastarannan kalliolla kasvoi viikunapuu, jonka alla oleileva Kharybdis imaisi kolme kertaa päivässä valtavat vesimassat sisäänsä ja sylkäisi ne sitten taas ulos. Luultavasti Kharybdis onkin ollut salmen vuoroveden henkilöitymä.
Kharybdis oli Poseidonin ja Gaian tytär ja alun perin najadi, makean veden nymfi. Hän nosti tulvia ja saartoi maata aalloillaan laajentaakseen isänsä valtakuntaa mutta suututti Zeuksen, koska hän samalla supisti tämän hallitsemaa maata. Rangaistukseksi Zeus kahlehti Kharybdiin merenpohjaan. Toisen version mukaan Kharybdis varasti jatkuvasti Herakleen karjaa, ja sen vuoksi Zeus paiskasi hänet vasamallaan mereen.
Odysseus ajautui haaksirikkoisena tällä kertaa Kharybdiin tykö mutta vältti joutumasta sen kitaan pitämällä lujasti kiinni viikunapuusta. Veden purkauduttua ulos Odysseus päästi otteensa irti ja pelastautui takaisin aallon mukana tulleelle lautalleen.
Virtakerttuset
Virtakerttuset (Bathmocercus) on herttujen heimoon kuuluva afrikkalainen varpuslintusuku, joka usein luetaan kuuluvaksi kerttujen heimoon. Suvussa on kaksi lajia.
Bloch
Bloch on muun muassa seuraavien henkilöiden sukunimi:
Barilla
Barilla on italialainen monikansallinen elintarvikeyhtiö, joka on maailman suurin pastan tuottaja. Yrityksen perusti Pietro Barilla Sr. Parmassa vuonna 1877.
Barillalla on 29 tuotantoyksikköä, joista 15 sijaitsee Italiassa ja 14 muualla maailmassa. Vuonna 2019 yrityksen liikevaihto oli 3,627 miljardia euroa.
Yhteistyöt
Barilla on sponsoroinut muun muassa Italian koripallomaajoukkuetta ja jalkapalloseura AS Romaa. Yhtiön mainoksissa on esiintynyt myös sveitsiläinen tennistähti Roger Federer, joka mainosti Barillaa ”Masters of Pasta” -kampanjassa.
Eelis Uosikkinen
Eelis Uosikkinen (2. joulukuuta 1906 Kuopio – 12. marraskuuta 1991 Kuopio) oli suomalainen mäkihyppääjä ja yhdistetyn hiihtäjä.
Uosikkinen voitti vuonna 1930 Suomen-mestaruuden sekä mäkihypyssä että yhdistetyssä. Seuraavana vuonna hän voitti yhdistetyssä Suomen-mestaruuden ja oli Salpausselän Kisoissa paras molemmissa lajeissa. Hän saavutti voittoja myös Puijolla ja Ounasvaaralla. Hän sijoittui Puijolla 1934 järjestetyssä Suomen ensimmäisessä pujottelukilpailussa toiseksi.
Eelis Uosikkisen pikkuveli Martti Uosikkinen oli telinevoimistelun olympiamitalisti ja suomalaisen alppihiihdonuranuurtajia.
Santiagon metropolialue
thumb|Alue punaisella Chilen kartalla Santiagon metropolialue on yksi Chilen viidestätoista hallinnollisesta alueesta. Sen virallinen järjestysnumero on RM ja pääkaupunki Santiago. Vuoden 2017 väestönlaskennassa alueella oli 7 112 808 asukasta ja sen pinta-ala on 15 403 neliökilometriä.
Kosiv
Kosiv on kaupunki läntisessä Ukrainassa Ivano-Frankivskin alueella. Tämä 8 543 asukkaan kaupunki on noin 88 387 asukkaan (2013) Kosivin piirin ainoa kaupunki ja hallintokeskus. Kosiv on kuuluisa maalatun keramiikan perinteestään, joka liitettiin vuonna 2019 Unescon aineettoman kulttuuriperinnön luetteloihin.
Tarujen Saari
Tarujen Saari on suomalainen folkrock-yhtye. Yhtye esittää melodisia kappaleita, joista osa on vuosisatoja vanhoja. Yhtye perustettiin vuonna 1996 ja se on esiintynyt Kaustisen kansanmusiikkitapahtumassa sekä lukuisissa pienemmissä tapahtumissa ja erityisesti erilaisissa keskiaikatapahtumissa. Esiintymisasuinaan Tarujen Saaren jäsenet käyttävät keskiaikatyylistä puvustusta. Yhtye käyttää sähkökitaroita, mutta esiintyy pyynnöstä akustisesti.
Yhtyeen viides, vuonna 2006 julkaistu albumi sisältää aikaisempaa enemmän heavy metal -elementtejä.
Jäsenet
Perustajajäsen Tapio Mattlar (kampiliira, akustinen kitara) jätti yhtyeen alkuvuodesta 2006.
Tekniikan päivät
Tekniikan päivät on kansantajuinen suomalainen tiedetapahtuma, joka esittelee tekniikkaa ja luonnontieteitä sekä haluaa herättää keskustelua tekniikan paikasta maailmassa. Se on tarkoitettu tiedeyhteisöjen lisäksi myös suurelle yleisölle. Tapahtuma järjestetään joka toinen vuosi vuorotellen Tieteen päivien kanssa.
Tekniikan päivät on suunnattu korkeakoulu-, ammattikorkeakoulu- ja lukio-opiskelijoille, opettajille ja opinto-ohjaajille, yliopistojen ja erilaisten tiedeyhteisöjen henkilökunnalle, alalla toimiville yrityksille, muille toimijoille ja järjestöille sekä suurelle yleisölle.
Ensimmäiset Tekniikan päivät järjestettiin Dipolissa 15.-16. tammikuuta 2008 Teknillisen korkeakoulun 100-vuotisjuhlavuoden kunniaksi. Tuolloin tapahtuman teemana oli vesi ("Veden varassa - valoa vedessä"). Toisilla, 14.-15. tammikuuta 2010 järjestetyillä Tekniikan päivillä aiheena oli tuli ("Tulta päin!"), toinen Aristoteleen neljästä peruselementistä.
Tekniikan päivät on vuodesta 2010 järjestänyt Tekniikan Akatemia -säätiö.